cyanic-selkie/wikianc huggingface dataset:
Ալժիրի անկախության պատերազմ
Ալժիրի անկախություն
Ֆրանսիական կառավարության և Ազգային ազատագրական ճակատի միջև բանակցությունները վերսկսվեցին 1961 թվականի գարնանը և տեղի ունեցան Էվիան-լե-Բենում։ 1962 թվականի մարտի 19-ին ստորագրվեց Էվիանի համաձայնագիրը, որով ավարտվեց պատերազմը և ճանապարհ բացվեց Ալժիրի անկախության համար ։ Ապրիլյան հանրաքվեում ֆրանսիացիների 91%-ը կողմ քվեարկեց համաձայնագրերին։ «OAS»-ը դադարեցրեց անհույս պայքարը միայն հունիսի 17-ին։ Հուլիսի 1-ին ալժիրցիները հանրաքվեով գրեթե միաձայն պաշտպանեցին իրենց երկրի անկախությունը, որը պաշտոնապես հռչակվեց հուլիսի 5-ին։
Գրականություն
Կատեգորիա:Ալժիրի պատերազմներ
Լյուքսեմբուրգի ֆուտբոլի առաջնություն 1953-1954
Լյուքսեմբուրգի ֆուտբոլի առաջնություն 1953/1954, Լյուքսեմբուրգի 40-րդ ֆուտբոլի առաջնությունը։ Մրցաշարի չեմպիոն է դարձել «Ժենես Էշը»։ Մրցաշարին մասնակցել է 12 թիմ։
Արտաքին հղումներ
Կատեգորիա:Լյուքսեմբուրգի ֆուտբոլի առաջնություն
Սալավաթ
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
TVP 1
TVP 1 - Լեհաստանի ազգային Telewizja Polska հեռուստաընկերության առաջին հեռուստաալիքն է։ Հիմնվել է 1952 թ. հոկտեմբերի 25-ին ։ 2012 թվականից՝ EURO 2012 մրցաշարի ցուցադրությամբ հեռուստաալիքը սկսել է հեռարձակվել բարձր պարզության ֆորմատով (TVP 1 HD) ։
Ծանոթագրություններ
Կատեգորիա:Լեհաստանի հեռուստաընկերություններ Կատեգորիա:Լեհալեզու հեռուստաալիքներ Կատեգորիա:Telewizja Polska
Տաբուլյատոր
Տաբուլյատոր ( - տախտակ, աղյուսակ, գրանցում, փաստաթուղթ), հաշվեմեքենա, էլեկտրամեխանիկական թվանշանային հաշվողական մեքենա, որն ավտոմատ կերպով ինֆորմացիա է ընթերցում ծակոտաքարտերից, տվյալներ մշակում ըստ հատուկ կոմուտացիոն տախտակի վրա հավաքված ծրագրի, հաշվումների արդյունքները գրանցում տաբուլագրամի վրա։ Մի շարք տաբուլյատորներով կարելի է բազմապատկել և բաժանել (կցորդների օգնությամբ), ինչպես նաև տեքստային ինֆորմացիա մշակել։ Տաբուլյատորը բաղկացած է ծակոտաքարտերից ինֆորմացիա ներմուծելու հարմարանքից, տասնորդական հաշվիչներից, կառավարման բլոկից, բազմակարգ տպագրող սարքավորումից։ Տաբուլյատորի աշխատանքի արագությունը 1 ր-ում ավելի քան 100 քարտ է։ Տաբուլյատորները մտնում են մեքենահաշվիչ կայանների հիմնական տեխնոլոգիական սարքավորման կազմի մեջ և օգտագործվում տրամաբանական գործողություններ չպահանջող ինֆորմացիայի մեծ զանգվածներ մշակելու համար։
(9151) 1979 MQ8
(9151) , աստերոիդ աստերոիդների հիմնական գոտում։ Հայտնաբերվել է 1979 թվականի հունիսի 25-ին Էլեանոր Հելինի և Շելտ Բասի կողմից Սայդինգ Սփրինգում ։
Տաբուլյատոր
Կատեգորիա:Հաշվողական տեխնիկա Կատեգորիա:Ամերիկյան հայտնագործություններ
(9151) 1979 MQ8
Միջին հեռավորությունը Արեգակից կազմում է 2,43141 ա. մ., առավելագույնը մոտենում է 2,1285 ա. մ. հեռավորության վրա և հեռանում 2,7344 ա. մ. ։ Արեգակի շուրջ մեկ ամբողջական պտույտ է կատարում 1384,8 երկրային օրվա ընթացքում, իր ուղեծրով շարժվելով միջինում 0,259966 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,75° անկյուն։
Լա Նավա
Լա Նավա (La Nava), մունիցիպալիտետ Իսպանիայում։ Գտնվում է Ուելվա պրովինցիայի Անդալուզիա ինքնավար համայնքի կազմում։ Տարածքը կազմում է 62 կմ2, բնակչությունը՝ 327 մարդ (2010 թվականի տվյալներով)։ Պրովինցիայի վարչական կենտրոնից գտնվում է 120 հեռավորության վրա։
Արտաքին հղումներ
Կատեգորիա:Իսպանիայի քաղաքներ
Կապույտ լապտեր (պատմվածք)
«Կապույտ լապտեր» («Синий фонарь»), ռուս ժամանակակից գրող Վիկտոր Պելևինի պատմվածքը, որն իր անունն է տվել նրա առաջին՝ «Կապույտ լապտեր» ժողովածուին ։ 2000 թվականին «Կապույտ լապտեր» պատմվածքի հիման վրա նկարահանվել է «Սարսափելի բան չկա» կարճամետրաժ գեղարվեստական ֆիլմը (ռեժիսոր՝ Ուլյանա Շիլկինա) ։
Բովանդակություն
Պիոներական ճամբարում հանգստացող երեխաները քնելուց առաջ միմյանց սարսափելի պատմություններ են պատմում։ Այդ պատմությունները լսելիս նրանք սկսում են լուրջ փիլիսոփայական հարցեր քննարկել՝ կյանքի իմաստի, մահից հետո կյանքի մասին։ Վերջում հանգուցալուծում տեղի չի ունենում, հարցերն այդպես էլ մնում են անպատասխան, և երեխաները քնում են ։
«Կապույտ լապտեր» պատմվածքը, ըստ էության, ինքնակենսագրական է։ Անանուն պատմողը, որն անվանվում է «ես» դերանունով, կա՛մ հիշում է, կա՛մ էլ ոտքի վրա հորինում է խորհրդավոր սարսափելի պատմություններ։ Նա այդ զվարճանքին մասնակցում է իր կամքին հակառակ, միայն իրավիճակը ցրելու նպատակով ։
Կապույտ լապտերի պատկերը, ինչպես նաև կապույտ գույնն առհասարակ պատմվածքում հանդես են գալիս որպես հանդերձյալ աշխարհի խորհրդավոր խորհրդանիշներ։ Երեխաները սարսափելի պատմությունները պատմում են էլեկտրական կապույտ լապտերի լույսի ներքո։ Կոստիլ (Հենակ) մականունով տղան պատմողին կապտավուն բռունցք է ցույց տալիս, Վասյայի պատմության վամպիր կնոջ մաշկը կապտում է։ Կապույտ լապտերի պատկերը սկսում և ավարտում է պատմվածքը ։
Հրապարակում
Պատմվածքն առաջին անգամ հրապարակվել է Պելևինի առաջին հեղինակային «Կապույտ լապտեր» ժողովածուում (1991)։
Արտաքին հղումներ
Կատեգորիա:Վիկտոր Պելևինի ստեղծագործություններ
Չապոմա (գյուղ, Տերսկի շրջան)
Բնակչությունը 2010 թվականին գրանցված տվյալներով կազմում էր 81 մարդ։
Աստերոիդների ցանկ (270201-270300)
Աստերոիդների ցանկ (270101-270200) * Աստերոիդների ցանկ * Աստերոիդների ցանկ (270301-270400)
Աշխարհի առաջնության եզրափակիչ 1970
Աշխարհի առաջնության եզրափակիչ 1970, Աշխարհի առաջնության եզրափակիչ հանդիպում։ Տեղի է ունեցել 1970 թվականի հունիսի 21-ին, Մեխիկո քաղաքի «Ացտեկա» մարզադաշտում։ Խաղը տեղի է ունեցել Բրազիլիայի և Իտալիայի հավաքականների միջև ։ Չեմպիոն է դարձել Բրազիլիայի հավաքականը, որը Իտալիայի հավաքականին հաղթել է 4։1 հաշվով։
Ծանոթագրություններ
Կատեգորիա:Ֆուտբոլային հանդիպումներ Կատեգորիա:1970 ֆուտբոլում
Զարուդիե (գյուղ, Կրեմենչուգի շրջան)
Զարուդիե (Заруддя), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Զարուդիե գյուղում բնակվում էր 140 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Կրեմենչուգի շրջանի բնակավայրեր Կատեգորիա:Ուկրաինայի գյուղեր
Թթվածնաքաղց
Թթվածնաքաղց (թերթթվածնություն, հիպօքսիա — տակ, ներքևում + οξογόνο — թթվածին), իրենից ներկայացնում է թթվածնի պարունակության նվազումը օրգանիզմի հյուսվածքներում։ Առաջանում է թթվածնի անբավարար մատակարարման կամ հյուսվածքների կողմից վերջինիս կլանման խանգարման դեպքում։
Ախտածագում
Թթվածնաքաղցի ընթացքում առաջացած ախտաբանական վիճակը պայմանավորված է դեպի հյուսվածքները թթվածնի անցման և դրա յուրացման խանգարմամբ, որի հետևանքով կենսական կարևոր օրգաններում առաջանում են ոչ դարձելի փոփոխություններ։ Թթվածնաքաղցը նկատվում է բավականին հաճախ և հիմք է ծառայում զանազան ախտաբանական գործընթացների առաջացման համար։ Կարճատև թթվածնաքաղցը կարող է առաջանալ նաև օրգանիզմում թթվածնի տեղափոխությունը կամ յուրացումը խանգարող գործընթացների բացակայության դեպքում։ Դա տեղի է ունենում, երբ կտրուկ մեծանում է թթվածնի պահանջը՝ կապված չափից ավելի մեծ ֆիզիկական ակտիվության հետ (ծանր ֆիզիկական աշխատանք, գերլարվածություն և այլն)։
Տեսակներ
Թթվածնաքաղցը կարող է լինել սուր, որն առաջանում է մի քանի րոպեների, նույնիսկ՝ վայրկյանների (կայծակնային) ընթացքում և քրոնիկական, որը տևում է ամիսներ, երբեմն՝ տարիներ։ Սուր հիպօքսիայի դեպքում առաջին հերթին տուժում է կենտրոնական նյարդային համակարգի բարձրագույն բաժինների, իսկ քրոնիկականի դեպքում՝ սիրտ-անոթային, շնչառական և արյան համակարգերի գործունեությունը։
Տարբերում են նաև հետևյալ տեսակները.
Պատճառներ
Թթվածնաքաղցի պատճառ կարող են լինել օդում թթվածնի անբավարարությունը, օրինակ՝ մեծ բարձունքներ բարձրանալիս, հանքահորերում, ջրհորներում աշխատելիս և այլն։ Երբեմն կարող է առաջանալ շնչուղիները օտար մարմնով, լորձով խցանվելիս, բրոնխների կծկանքի, թոքերում սկսվող ախտաբանական գործընթացների դեպքերում (այտուց, բորբոքում), երբ կտրուկ փոքրանում է թոքերի շնչառական մակերեսը, ինչպես նաև շնչառական համակարգի այլ խանգարումների ժամանակ։ Շնչուղիների խցանման կամ այլ պատճառներով շնչառության կտրուկ խանգարման դեպքում կարող է առաջանալ շնչահեղձության ծանր վիճակ։ Սուր թթվածնաքաղց նկատվում է մեծ քանակությամբ արյան կորստի, սրտամկանի ինֆարկտի և այլ ծանր վիճակներում, ինչպես նաև ածխածնի օքսիդով (շմոլ գազ) թունավորվելիս, որի հետևանքով խանգարվում է հյուսվածքներին թթվածին մատակարարելու արյան ունակությունը։
Քրոնիկական թթվածնաքաղց կարող է առաջանալ թոքերի հյուսվածքի ախտաբանական փոփոխությունների դեպքում (օրինակ՝ թոքափքանք, սրտի արատներ, կարդիոսկլերոզ), որը կապված է թոքերի շնչառական ֆունկցիայի խանգարման կամ սրտի թերգործունեության և հյուսվածքների անբավարար արյունամատակարարման հետ։
Առանձնահատուկ տեղ է գրավում որոշ թունավոր նյութերով (օրինակ՝ ցիանիդներով) թունավորվելու հետևանքով առաջացած թթվածնաքաղցը։ Այդ նյութերն ընկճում են բջիջների ու հյուսվածքների շնչառական ֆերմենտներին, որոնք կորցնում են թթվածին յուրացնելու ունակությունը, և կարող է առաջանալ կայծակնային թթվածնաքաղց։ Թթվածնաքաղցը կարող է պայմանավորվել նաև օրգանիզմում որոշ վիտամինների անբավարարությամբ։
Պաթոգենեզ
Թթվածնի անբավարարության հանդեպ առավել զգայուն են կենտրոնական նյարդային համակարգը, սրտամկանը, երիկամների, լյարդի հյուսվածքները։ Թթվածնի մատակարարումը լրիվ դադարելու դեպքում գլխուղեղի մեծ կիսագնդերի կեղևում լուրջ խանգարման ախտանշաններն ի հայտ են գալիս 2, 5-3 րոպե անց։ Կտրուկ փոխվում է օրգանիզմի բջիջների և հյուսվածքների նյութափոխանակությունը։ Սրտի գործունեության խանգարումներն արտահայտվում են սրտի կծկումների հաճախացմամբ, ապա թուլացմամբ, առաջանում է, այսպես կոչված, թելանման անոթազարկ։ Այլ դեպքերում սրտի հաճախակի կծկումները հանկարծակի փոխարինվում են ավելի դանդաղ անոթազարկով, որն ուղեկցվում է դեմքի խիստ գունատությամբ, սառը քրտինքով։ Ձեռքերն ու ոտքերը սառչում են, առաջանում է ուշագնացություն։ Որոշ թունավորումների դեպքում (օրինակ՝ մեթանի, կապտաթթվի գոլորշիների շնչում) արագորեն դադարում է կենսական կարևոր օրգանների (սիրտ, գլխուղեղ) ֆունկցիան։ Ծանր թթվածնաքաղցից հետո օրգանիզմի վիճակը պայմանավորված է գլխուղեղի մեծ կիսագնդերի կեղևում առաջացող փոփոխություններով։
Թթվածնաքաղցի քրոնիկական ձևերը, որոնք առաջանում են արյան շրջանառության, շնչառության երկարատև անբավարարության և որոշ հիվանդությունների հետևանքով, դրսևորվում են հևոցով, սրտխփոցով (ոչ մեծ ֆիզիկական բեռնվածության դեպքում), աշխատունակության նվազումով։
Կանխարգելում
Թթվածնաքաղցի հանդեպ օրգանիզմի դիմացկունությունը կարելի է բարձրացնել հատուկ բարոխցիկներում կամ լեռնային կլիմայի պայմաններում մարզվելով, որի դեպքում օրգանիզմում մշակվում են հարմարվողական մի շարք մեխանիզմներ (շնչառության, արյան շրջանառության ռեֆլեկտոր ուժեղացում, էրիթրոցիտների թվի ավելացում ի հաշիվ արյան դեպոների և այլն)։ Նշված երևույթները թթվածնի անբավարարության պայմաններում լավացնում են ինքնազգացողությունը և բարձրացնում աշխատունակությունը։
Բուժում
Օդում թթվածնի անբավարարության հետևանքով առաջացած թթվածնաքաղցի բոլոր դեպքերում տուժածին պետք է ապահովել մաքուր օդով, հնարավորության պայմաններում շնչել տալ թթվածին։ Եթե թթվածնաքաղցը շատ չի խորացել, ապա նշված միջոցառումներով բոլոր խանգարումները կվերանան։ Շնչառական ուղիներ օտար մարմիններ ընկնելիս պետք է ձեռք առնվեն բոլոր միջոցները դրանք հեռացնելու համար։ Շմոլ գազով թունավորվելիս 1-ին հերթին տուժածին տեդափոխել մաքուր օդ, կատարել արհեստական շնչառություն։
Սուր թթվածնային անբավարարության ախտանշանների առաջացման ժամանակ անհրաժեշտ է դիմել շտապ բժշկական օգնության։ Ժամանակին ցուցաբերած ճիշտ օգնության շնորհիվ բոլոր խանգարումները վերանում են ։
Ծանոթագրություններ
Կատեգորիա:Համախտանիշներ այբբենական կարգով Կատեգորիա:Շնչառություն Կատեգորիա:Պաթոլոգիական փոփոխություններ Կատեգորիա:Ավիացիոն բժշկություն Կատեգորիա:Թոքաբանություն
Ռիզե
Ռիզե (Rize, Ριζούντα Ռիզունդա), քաղաք և շրջան ներկայիս Թուրքիայի Հանրապետության հյուսիսային մասում, Ռիզեի մարզկենտրոն։ Պատմական առումով գտնվում է Պոնտոսում։
Պատմություն
Դեռ Հուստինիանոս Ա կայսրի ժամանակ անվանվել է Ռիսոս։ Օսմանյան կայսրության ժամանակ մտնում էր Տրապիզոնի վիլայեթի կազմում։
Արտաքին հղումներ
Ռիզե շրջանի պաշտոնական կայք
Կատեգորիա:Թուրքիայի քաղաքներ Կատեգորիա:Ռիզեի մարզ Կատեգորիա:Տրապիզոնի մարզի հայաբնակ բնակավայրեր Կատեգորիա:Թուրքիայի ձկնորսական համայնքներ Կատեգորիա:Թուրքիայի առափնյա բնակավայրեր Կատեգորիա:Թուրքիայի հռոմեական քաղաքներ Կատեգորիա:Թուրքիայի սևծովյան քաղաքներ Կատեգորիա:Ռիզեի մարզի բնակավայրեր
(1279) Ուգանդա
(1279) Ուգանդա (Uganda), աստերոիդ աստերոիդների հիմնական գոտում։ Հայտնաբերվել է 1933 թվականի հունիսի 15-ին Սիրիլ Ջեքսոնի կողմից Յոհանեսբուրգում ։
Արտաքին հղումներ
Կատեգորիա:1933 թվականին հայտնաբերված աստղագիտական մարմիններ Կատեգորիա:Սիրիլ Ջեքսոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բազմապատիկ հարաբերությունների օրենք
Բազմապատիկ հարաբերությունների օրենք, քիմիայի հիմնական օրենքներից․ եթե քիմիական երկու տարր իրար հետ առաջացնում են մի քանի միացություններ, ապա նրանցում տարրերից մեկի կշռաքանակները, որոնք միացած են մյուսի միևնույն կշռաքանակներին, հարաբերում են ինչպես ոչ մեծ ամբողջ թվեր։ Օրինակ՝ ազոտը թթվածնի հետ առաջացնում է և N_2O_5 միացությունները, որոնցում մեկ կշռամաս թթվածնին համապատասխանաբար միացած է  և 2.95 կշռամաս ազոտ։ Այդ թվերը հարաբերում են ինչպես՝ 1:2:3:4: 5։ Բազմապատիկ հարաբերությունների օրենքը հայտնաբերել է Ջոն Դալթոնը 1803-ին։
Կատեգորիա:Քիմիայի հիմնական օրենքներ
TVP 2
TVP 2 - Լեհաստանի ազգային Telewizja Polska հեռուստաընկերության երկրորդ հեռուստաալիքն է։ Հիմնվել է 1970 թ. հոկտեմբերի 2-ին ։ Հեռուստաալիքը ներկայացնում է լուրեր, ֆիլմեր, հումորային հաղորդումներ, սերիալներ, մշակույթ, համերգներ, խաղարկային շոուներ։ 2012 թվականից՝ EURO 2012 մրցաշարի ցուցադրությամբ հեռուստաալիքը սկսել է հեռարձակվել բարձր պարզության ֆորմատով (TVP 2 HD) ։
Ծանոթագրություններ
Կատեգորիա:Լեհաստանի հեռուստաընկերություններ Կատեգորիա:Լեհալեզու հեռուստաալիքներ Կատեգորիա:Telewizja Polska
Պուլլի (գյուղ, Ռիուգե շրջան)
Պուլլի (Pulli), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 13 մարդ։
Արտաքին հղումներ
Կատեգորիա:Էստոնիայի Վիրումաա նահանգի Ռիուգե շրջանի բնակավայրեր Կատեգորիա:Էստոնիայի գյուղեր
Ռախոլանյոկի
Ռախոլանյոկի (Рахоланйоки), գետ Ռուսաստանում, հոսում է Կարելական ինքնավար հանրապետությունում և Լախդենպոխսկի շրջանում։ Թափվում է Լադոգա լիճ։ Գետի երկարությունը 22 կմ է, ավազանի տարածքը 149 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և Լադոգա լճի ավազան։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Կատեգորիաներ (Արիստոտել)
«Կատեգորիաներ» (Արիստոտել) (Κατηγορίαι, Categoriae կամ ), Արիստոտելի առաջին Organone շարադրությունը։ Այստեղ թվարկվում են բոլոր հնարավոր տեսակները, որոնք կարող են լինել դատողության առարկա կամ նախապատմություն։
Ստեղծագործության հատկանիշի հետ կապված խնդիրներ
Արիստոտելի հեղինակությունը բազմիցս կասկածի տակ է առնվել։ «Կատեգորիաներ»-ում Արիստոտելի այլ աշխատանքներին ուղղակի հղում չկա։ Կան նաև որոշ հակասություններ «Կատեգորիա»-ի տեքստի և Արիստոտելի այլ տեքստերի, առաջին հերթին «Մետաֆիզիկայի» միջև։
Այնուամենայնիվ, ներկայումս հետազոտողների մեծ մասը հակված է այն բանին, որ «Կատեգորիաները» Արիստոտելի շարադրանքն են։ Դարեր շարունակ դրանք համարվում էին արիստոտելյան կորպուսի կարևորագույն մասը։
Կարճ շարադրանք
Արիստոտելը բերում է ամեն մի բան, որի մասին հնարավոր է խոսել։ Դրանք նախատեսված են թվարկելու այն ամենը, ինչը կարող է արտահայտվել առանց կազմի կամ կառուցվածքի, այսինքն՝ այն ամենը, ինչը կարող է լինել կամ դատողության առարկա կամ նախաբան։
Ներածական դրույթներ (1-3 գլուխներ)
Արիստոտելի կատեգորիաները վերլուծելու համար կան ներածական դրույթներ, որոնք միջնադարյան հեղինակներն անվանում էին «Անտեպրեդիկամենտներ» (լատ.՝ ante-առջև)։
Այն ամենը, ինչ մենք ասում ենք իրերի մասին մենք խոսում ենք,։
Այնուհետև Արիստոտելը տարբերակեց այն, ինչ խոսվում է առարկայի մասին։
Ավելին, Արիստոտելը հաղորդում է կատեգորիաների կամ նախատիպերի մասին, որոնք առանձնացվում են այն հիմքով, թե ինչպես է այս կամ այն նախատիպը վերաբերում իրի էությանը։
Տասը կատեգորիա (4-9 գլուխներ)
5-8 գլուխների առաջին չորսում ամեն ինչ մանրամասնորեն բացատրված է, վերջին վեցը թեթևակի նկարագրվում են 9-րդ գլխում, քանի որ միտքը հասանելի է։ Սխոլաստիկ փիլիսոփաների տեքստերը քննման արդյունքում նույնպես ցույց են տալիս անհավասարություն։
Եզրափակիչ դրույթներ (10-15-րդ գլուխներ)
Արիստոտելի կատեգորիաների ցուցակում հաջորդում են գրքեր եզրափակիչ դրույթներին վերաբերվող, որոնք հեղինակներն անվանել են «հետնախաձեռնություն» (լատ․՝ post-հետո)։
Կատեգորիայի երկրաչափական թեորեմ
Փիլիսոփաների կարծիքով՝ Արիստոտելը համակարգը դուրս է բերել անմիջապես հունական քերականությունից, այսինքն, նա վերագրել է խոսքի մասերի օնտոլոգիական նշանակությունը։ Օրինակ, էություն ցույց տվող կատեգորիաները համապատասխանում են գոյականներին։
Նշանակություն
Ըստ Ստենֆորդսկի համալսարանի պրոֆեսոր Ռեվիելյա Նետցայի՝ Արիստոտելի կատեգորիաները մեծամասամբ հիմք են ծառայել արևմտյան մտածողության պատմության ողջ տրամաբանական ուսումնասիրության համար ։
Արտաքին հղումներ
Կատեգորիա:Արիստոտելի աշխատություններ Կատեգորիա:Գոյաբանություն Կատեգորիա:Փիլիսոփայական կատեգորիաներ Կատեգորիա:Փիլիսոփայական տրամաբանություն Կատեգորիա:Հին հունական գրականություն Կատեգորիա:Փիլիսոփայական հասկացություններ
Bones (ռեփեր)
Էլմո Քենեդի Օ’Կոնոր (Elmo Kennedy O'Connor,, հայտնի է նաև Bones մականունով, ոճավորված է որպես BONES), ամերիկյան ռեփեր Միչիգան նահանգի Հաուել քաղաքից ։ Հայտնի է իր արդյունավետությամբ. 2011 թվականից ի վեր թողարկել է 56 միքստեյփ և 100-ից ավելի տեսահոլովակ, ինչպես նաև լեյբլների դեմ բողոքներով և իր երաժշտության համար գումարի պահանջներով՝ չնայած իր մեծ ճանաչմանը և իր նկատմամբ բազմաթիվ լեյբլների հետաքրքրվածությանը ։ 2015 թվականին A$AP Rocky-ի հետ ահամտեղ թողարկված նրա «Canal St.» երգն զբաղեցրել է 39-րդ հորիզոնականը Billboard Hot R&B/Hip-Hop Songs հիթ-շքերթում և 34-րդ հորիզոնականը On-Demand Songs հիթ-շքերթում ։
Th@ Kid
2010 թվականին դեռևս ոչ հայտնի Էլմո Քենեդին սկսել է ձայնագրել երգեր Th@ Kid  կեղծանունով։ Այն ժամանակ նրա երգերը չեն ունեցել որևէ իմաստ, կատարողը պատմել է իր զիլ լինելու մասին։ Այդ կեղծանունով Էլմոն նաև թողարկել է մեծ թվով միքսթեյփներ։
Bones
Երկու տարի անց երգիչը որոշել է փոխել իր կեղծանունը և, կարելի է ասել կերպարանափոխվել է Th@ Kid-ից Bones-ի։ Այսպիսով՝ ռեփերը նկարահանել է իր տեսահոլովակները VHS ֆորմատով։ Բայց նույնիսկ կեղծանուն փոխելուց հետո նրա երգերի իմաստը համարյա չի փոխվում։ 2012 թվականին նա թողարկում է 2 նոր երգ իր նոր կեղծանունով։
TeamSESH
2012 թվականին Bones ստեղծում է TeamSESH կոլեկտիվը, որի կազմում ներառվում են ոչ միայն երաժիշտներ, այլ նաև ռեժիսորներ և լուսանկարիչներ։
2013
2013 թվականին ռեփերը կապ է հաստատել Raider Klan խմբի հետ, ինչը նրան օգնում է ծանոթանալ նոր մարդկանց հետ, ինչպես նաև  Bones’у-ն սկսում է ձեռք բերել հայտնիություն։ Raider Klan-ում Էլմոն ծանոթացել է Xavier Wulf-ի և Chris Travis-ի հետ (մինչ օրս աշխատում է նրանց հետ)։ 2013 թվականին նա թողարկել է 9 միքսթեյփ, մեծ ճանաչում է ձեռք բերել «Creep»-ը, որտեղ կային Yung Lean-ի, Eddy Baker-ի, JK The Rapper-սի, Na$ty Matt-ի և Slim Guerilla-ի համատեղ աշխատանքներ։ «Creep» միքսթեյփի որոշ երգեր ունեն լիրիկական տողեր։ Ամենամեծ աշխատանքը Էլմոն կատարել է PaidProgramming ալբոմի վրա։
2014
2014 թվականին երգիչը թողարկել է 5 լիարժեք ալբոմ։ Էլմոն արդեն թափ էր հավաքում, և բոլոր ալբոմները ժողովրդականություն են վայելել։ «TeenWitch» ալբոմը գրելու ժամանակնա ոգեշնչվել է Columbine դպրոցի աղետալի դեպքից, այդ պատճառով ալբոմն ստացվել է բավական հանգիստ, իսկ գործիքներում գերկշռում է կիթառը։ 2014 թվականի հուլիսի 9 համացանցում հայտնվել է Bones-ի և $uicideboy$-ի համատեղ աշխատանքը։
2015
2015 Bones հասել է իր հայտնիության գագաթնակետին։ Դա եղել է հիմնականում ռեփեր A$ap Rocky-ի շնորհիվ, որն ստեղծել է Էլմոյի «Dirt» հայտնի երգի ռեմիքսը, որը եղել է 2013 թվականին «Scumbag» ալբոմի մաս։ 2015 թվականին Էլմոն թողարկել է 7 խոշոր ռելիզ, որոնցից մեկը Dylan Ross-ի հետ է։
2016
2016 թվականի սկզբին Bones-ը թողարկել է «Useless» ալբոմը։ Ալբոմի մեծ մասն ստեղծվել է Bones-ի համար նոր ոճով՝ ռեփ մետալ։ Bones-ը նմանատիպ երաժշտություն ստեղծել էր թվականներին, իսկ այժմ կրկին վերադարձել է դրան։ 2016 թվականի հուլիսի 24 Էլմոն թողարկել է 2013 թվականին թողարկված ալբոմի երկրորդ մասը՝ PaidProgramming2։
2017
2017 թվականին թողարկել է 6 ռելիզ, որոնցից ամենանուշագրավն էին՝ Disgrace, Failure, Carcass (Կմախք)։ 2018 թվականին Bones-ը շրջագայության է մեկնել Եվրոպա, որը կոչվել է DeadBoyTour։ Այն ներառել է 19 եվրոպական քաղաք, որոնցից են՝ Կիև, Մինսկ, Մոսկվա, Եկատերինբուրգ և Սանկտ Պետերբուրգ։
2018
2018 թվականին երգիչը հայտարարել է Xavier Wulf-ի հետ համատեղ KRATER’S ATLAS միքստեյփի և առանձին TheManInTheRadiator ստեղծագործության մասին։ Ապրիլի 20-ին թողարկվել է «Augmented» ալբոմը, որն ստեղծվել է Cat Soup պրոդյուսերի հետ։ Օգոստոսին 15-ին թողարկվել է «LivingSucks» աշխատանքը։
2019
2019 թվականին Էլմոն թողարկել է SparrowsCreek ալբոմը Էդի Բեյքերի հետ։ Այդ ժամանակ էլ մեկնել է CreepTour 2019 կոչվող համերգային շրջագայության, ինչպես նաև անոնսային տարբերակով հայտարարել է FailureTour Canada 2019 շրջագայության մասին։ Էլմոն ներկայացրել է Curtis Heron մասնակիցների հետ համատեղ ալբոմը, որը կրում էր Disappointment անունը։ Քիչ հետո նա հայտարարել է KRATER’S ATLAS-ի համատեղ ալբոմից LifeAsAMelody երգը։ Թողարկել է UnderTheWillowTree ալբոմը։ UnderTheWillowTree նոր ալբոմի Eiffel65 երգից հայտնի է դարձել, որ Էլմոն պատրաստվում է թողարկել PaidProgramming3 ալբոմը։
surrenderdorothy
Bones-ն իր հիմնական կեղծանունից բացի ունի ևս մի քանի այլ կեղծանուններ, սակայն ամենանշանակալին Surrenderdorothy-ն է։ Surrenderdorothy-ն խումբ է, որի կազմում ներառված են Bones-ը և TeamSESH-ի բիթմեյքեր Greaf-ը։ Այս խմբի երաժշտական հնչեղությունը տարբերվում է սովորականից, մասնավորապես Էլմոյի երգելը (Bonesը սովորաբար կարդում է և նույնիսկ գոռում)։ Չնայած բավականին կոպիտ ձայնին՝ երգելը Էլմոյի մոտ վատ չի ստացվում, իսկ Greaf-ի հանգիստ մինուսները (ոչ միշտ բիթերը) լավացնում են և ներդաշնակություն հաղորդում կոմպոզիցիաներին։ Կերպարն ստեղծվել է 2014 թվականին։
Oregontrail
Եվս մեկ կերպար, որտեղ նա չի օգտագործում իր հիփ հոփի ունակությունները և ելույթ է ունենում կիթառով։ Բայց ի տարբերություն surrenderdorothy-ի, պետք է ջանք թափել նրա կերպարի համար մեղեդային երգեր գտնելու համար։ Հիմնականում դրանք անհանգիստ երգեր են, որոնցում երգիչն օգտագործում է սքրիմինգ։ Կերպարն ստեղծվել է 2015 թվականին։ Greaf-ը նույնպես ստեղծել է մինուսներ այս կերպարի համար։
Ricky A Go Go
Bones նախագիծն ստեղծվել է «PaidProgramming2» ալբոմի թողարկումից առաջ։ Հեղինակը ոգեշնչվել է 1970-1980-ականների արտիստներից, որը կարելի է լսել Ricky A Go Go երգերում։ Ricky A Go Go երգերի ոճը փոփն է։ Կերպարն ստեղծվել է 2016 թվականին։
Անձնական կյանք
Օ'Քոնորը ապրում է Կալիֆոռնիա նահանգի Գլենդել քաղաքում իր հարսնացու Սամանտայի հետ։ Նրանք ծանոթացել են Դիսնեյլենդում ։ 2019 թվականի մարտին Օ'Քոնորը հայտարարել է, որ Սամանտան սպասում է իրենց առաջին երեխային ։
Ալբոմներ
որպես BONES
որպես Th@ Kid
որպես surrenderdorothy
Սինգլներ
որպես BONES
որպես OREGONTRAIL ինչպեսRicky a Go Go
Ծանոթագրություններ
Կատեգորիա:21-րդ դարի ամերիկացի ռեփերներ Կատեգորիա:Բեմական կեղծանուններ
Չապո-Օլոգո
Չապո-Օլոգո (Чапо-Олого), գյուղ Ռուսաստանի Անդրբայկալյան երկրամասի Կալարսկի շրջանի կազմում։
Բնակչությունը 2002 թվականին գրանցված տվյալներով կազմում էր 164 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Անդրբայկալյան երկրամասի Կալարսկի շրջանի բնակավայրեր
Սաղըր
Սաղըր, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Լիտվինենկի (գյուղ, Կրեմենչուգի շրջան)
Լիտվինենկի (Литвиненки), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Լիտվինենկի գյուղում բնակվում էր 61 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Կրեմենչուգի շրջանի բնակավայրեր Կատեգորիա:Ուկրաինայի գյուղեր
Պոմա
Պոմա (Pomas), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 743 մարդ, բնակչության խտությունը` 73.20 մարդ/կմ²։ Բնակավայրը զբաղեցնում է 10.15 կմ² տարածք։
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 140 կմ հարավ-արևմուտք, Կարկասոն քաղաքից` 13 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 482 աշխատունակ (15-64 տարեկան) բնակիչ, որոնցից ակտիվ էին 352-ը, իսկ ոչ ակտիվները` 130։ Ակտիվության ցուցանիշը կազմում է 73,0 %։ 352 աշխատունակ մարդկանցից աշխատել է 316 անձ (170 տղամարդ և 146 կին)։ Գործազուրկ են եղել 36 անձ (13 տղամարդ և 23 կին)։ 130 անաշխատունակներից 38-ը եղել են աշակերտներ կամ ուսանողներ, 57-ը` թոշակառուներ, իսկ 35-ը չեն աշխատել տարբեր պատճառներով ։
Սթիվեն Նեյսմիթ
Սթիվեն Նեյսմիթ (Steven John Naismith, ), շոտլանդացի ֆուտբոլիստ։ Անգլիական «Էվերթոնի» և Շոտլանդիայի ազգային հավաքականի նախկին ֆուտբոլիստ։ Հանդես է եկել կիսապաշտպանողական և հարձակվողական դիրքերում։ Երիտասարդ տարիներին հանդես է եկել շոտլանդական Քիլմարնոկ ակումբում, մինչև 2007 թվականը։ 2007 թվականից հանդես է եկել նաև ազգային հավաքականում։
Անձնական կյանք
Նեյսմիթի լավագույն ընկերը «Ռեյնջերս»-ի հարձակվող Քրիս Բոյդն է։
Արտաքին հղումներ
Կատեգորիա:Սեպտեմբերի 14 ծնունդներ Կատեգորիա:1986 ծնունդներ Կատեգորիա:Շոտլանդացի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլի կիսապաշտպաններ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ
Պուլլի (գյուղ, Սիմեռպալու շրջան)
Պուլլի (Pulli), գյուղ Էստոնիայի Վիրումաա նահանգի Սիմեռպալու շրջանում։
2011 թվականի տվյալներով գյուղում բնակվում էր 4 մարդ։
Արտաքին հղումներ
Կատեգորիա:Էստոնիայի Վիրումաա նահանգի Սիմեռպալու շրջանի բնակավայրեր Կատեգորիա:Էստոնիայի գյուղեր
Սոսկուանյոկի
Սոսկուանյոկի (Соскуанйоки), գետ Ռուսաստանում, հոսում է Կարելական ինքնավար հանրապետությունում և Լախդենպոխսկի շրջանում։ Թափվում է Լադոգա լիճ։ Գետի երկարությունը 40 կմ է, ավազանի տարածքը 234 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և Լադոգա լճի ավազան։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Լա Պալմա դել Կոնդադո
Լա Պալմա դել Կոնդադո (La Palma del Condado), մունիցիպալիտետ Իսպանիայում։ Գտնվում է Ուելվա պրովինցիայի Անդալուզիա ինքնավար համայնքի կազմում։ Տարածքը կազմում է 61 կմ2, բնակչությունը՝ 10 475 մարդ (2010 թվականի տվյալներով)։ Պրովինցիայի վարչական կենտրոնից գտնվում է 42 հեռավորության վրա։
Արտաքին հղումներ
Կատեգորիա:Իսպանիայի քաղաքներ
(9152) Կոմբ
Միջին հեռավորությունը Արեգակից կազմում է 2,364357 ա. մ., առավելագույնը մոտենում է 1,788 ա. մ. հեռավորության վրա և հեռանում 2,9407 ա. մ. ։ Արեգակի շուրջ մեկ ամբողջական պտույտ է կատարում 1327,91 երկրային օրվա ընթացքում, իր ուղեծրով շարժվելով միջինում 0,271103 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,59° անկյուն։
Արտաքին հղումներ
Կատեգորիա:1980 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սամահիր
Սամահիր, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Չապտիկով
Չապտիկով (Чаптыков), աուլ Ռուսաստանի Խակասիա հանրապետության Բեյսկի շրջանի կազմում։
Բնակչությունը 2003 թվականին գրանցված տվյալներով կազմում էր 241 մարդ։
Արտաքին հղումներ
Կատեգորիա:Ռուսաստանի աուլներ Կատեգորիա:Ռուսաստանի Խակասիա հանրապետության Բեյսկի շրջանի բնակավայրեր
Տիկնոջ դիմապատկերը (Կորեջիո)
Տիկնոջ դիմապատկերը (Ritratto di dama), իտալական Վերածնննդի ժամանակաշրջանի նկարիչ Կորեջիոյի գործը։ 1518 թվականի ստեղծագործություն է։ Այն հեղինակի դիմանկարային ժառանգության հազվագյուտ օրինակ է և դասվում է Էրմիտաժի իտալական հավաքածուի լավագույն նկարների շարքին ։ Նկարն այստեղ է բերվել 1925 թվականին՝ Յուսոպովների՝ Մոյկա գետի ափին տեղակայված պալատից ։ Նրանց հավաքածուում նկարն առաջին անգամ հիշատակվել է 1839 թվականին։
Պատմություն
Նկարի վրա Կորեջիոն մակագրել է իր կնքանվան լատինացված տարբերակով՝ Anton(ius) Laet(us) (նմանօրինակ ստորագրություն նկարիչը գործածել է ևս մեկ անգամ՝ ներկայումս կորած «Madonna di Albinea» նկարում)։ Չնայած դրան՝ նկարն ավելի վաղ վերագրվել է Լորենցո Լոտտոյին, այդ թվում՝ Էրմիտաժում գտնվելու ժամանակաշրջանում, և միայն Ռոբերտո Լոնգին է վերադարձրել նկարչի հեղինակային իրավունքը։
Ըստ երևույթին, նկարը վերաբերում է այն նույն ժամանակաշրջանին, որին պատկանում են «Madonna della Scala» և «Camera della Badessa» գործերը։ Այն նմանօրինակը չունի Կորեջիոյի ստեղծագործություններում. վերջինս գործնականորեն դիմանկարներ չի արել։ Այնուամենայնիվ, Կորեջիոյի գործելաոճին բնորոշ են բնորդի դեմքը երիզող տերևների պատկերման հստակությունը, դեմքի և բնապատկերի լուսաստվերի նրբությունը։ Բնորդը նմանություն ունի նկարչի մեկ այլ՝ «Հանգիստը Եգիպտոսի ճանապարհին» աշխատանքի Մադոննայի հետ (Ուֆֆիցի)։
Նկարագրություն
Տիկինը, որի անունը մեզ հայտնի չէ, պատկերված է դափնու ստվերի տակ, որն ամենայն հավանականությամբ խորհրդանշում է նրա պոետիկ ձիրքը։ Բաղեղով պարուրված ծառի բունը խորհրդանշում է հավերժական սերն ու ամուսնական հավատարմությունը ։
Տիկնոջ հագուստը ևս խորհրդանշական է. դատելով այս ամենից՝ այն սգո հագուստ է։ Շագանակագույն զգեստը և թոկից պատրաստված գոտին խոսում են նրա՝ Ֆրանցիսկյան միաբանությանը մասնակից լինելու մասին։ Միաժամանակ հագուստը կարված է ժամանակի նորաձևությանը համապատասխան, որը գործածության մեջ է դրվել Իզաբելլա դ'էստեի կողմից։
Կնոջ ձեռքին ափսե է՝ հունարեն նեպենֆ (ΝΗΠΕΝΘΕΣ) գրառմամբ։ Հին հունական դիցաբանության մեջ դա մոռացության խոտն է (ըստ Ոդիսականի՝ Հեղինեն այն տվել է հորը փնտրող Տելեմաքոսին, որպեսզի վերջինս մոռանա իր կորստի մասին)։ Հնարավոր է, որ սա իտալական վերածննդի առաջին գործն է հին հունական մակագրությամբ, քանի որ այդ լեզուն այն ժամանաակ շատ հայտնի չի եղել և եբրայերենից քիչ է հանդիպել գեղանկարչության մեջ։ Մինչ այս դիմանկարը այդ լեզուն կարելի է տեսնել միայն Յան վան Էյքի «Տիմոֆեյ» նիդեռլանդական կտավում ։ Իսկ Ոդիսականը հրատարակվել է նկարից ավելի շուտ՝ 1488 թվականին, Ֆլորենցիայում։
Թեև բնորդի մուգ հագուստը չի կարելի միանշանակ համարել սգո, սակայն հին հունական մակագրությունը, անկասկած, վկայում է սիրելի մարդու կորստի մասին։ Ըստ Ջ․ ֆինցի առաջ քաշած վարկածի՝ դիմանկարում պատկերված է Ջինեվրա Ռանգոնեն (it:Ginevra Rangoni)՝ Ջանգալեացցո դա Կորեջիոյի (Վիսկոնտի) կինը, ով մահացել է 1517 թվականին ։ Հայտնի է, որ նա եղել է ֆրանցիսկյան միաբանների շարքում։ Նա երկրորդ անգամ ամուսնացել է 1519 թվականին, ինչն էլ հիմք է հանդիսացել դիմանկարի ստեղծման համար։ Ըստ մեկ այլ տարածված ենթադրության՝ որպես բնորդ հանդես է եկել բանաստեղծուհի Վերոնիկա Գամբարան՝ Կորեջիո քաղաքի իշխանուհին և նկարչի հովանավորը, նրա հայրենակիցը։ Գամբարան հայտնի է իր բանաստեղծություններով, որոնցում ողբացել է ամուսնու մահը (1518 թվականին)։ Ժամանակակից ուսումնասիրող Ջուզեպպե Ադանին (Giuseppe Adani) գրում է. Հարկ է նշել, որ դիմանկարը պարտադիր չի պատկերում հենց նրան, ով լուրջ կորուստ է կրել, քանի որ այնպիսի պարագան, ինչպիսին մակագրությունով ափսեն է, կարող էր գտնվել նաև Հեղինեի հետ նույնացված բնորդի ձեռքերում, ով այն մեկնում էր հյուրերին իր վիշտը թեթևացնելու համար։ Այսպիսով, հենց դա էլ կարող է լինել դիմանկար ստեղծելու խնդիրը. նվեր հարազատին կորցրած անձի համար։ Իսկ հետին պլանի բնապատկերը կարող է ակնարկել ցավի հաղթահարման և վերածննդի գաղափարի մասին։ Հեռվում նկատելի է շենք, որը, ինչպես ապացուցում է Մարկին Ֆաբինսկին, կարող է լինել հանգուցյալ ամուսնու դամբարանը (առաջին դամբարանը կառուցել է այրին)։ Հագուստի փեշի ծաղիկները ևս խորհրդանշական են՝ անմոռուկ և բերենիկե ։
(1280) Բելաունդա
(1280) Բելաունդա (Baillauda), աստերոիդ աստերոիդների գոտու արտաքին մասում։ Հայտնաբերվել է 1933 թվականի օգոստոսի 18-ին Էժեն Դելպորտի կողմից Ուքլում ։
Միջին հեռավորությունը Արեգակից կազմում է 3,412393 ա. մ., առավելագույնը մոտենում է 3,2366 ա. մ. հեռավորության վրա և հեռանում 3,5882 ա. մ., իսկ Երկրի ուղեծրին Բելաունդա աստերոիդը նվազագույնը մոտենում է 2,2508 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2302,43 երկրային օրվա ընթացքում, իր ուղեծրով շարժվելով միջինում 0,156356 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,46° անկյուն։
Բելաունդա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27-3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Արտաքին հղումներ
Կատեգորիա:Կիբելեի ընտանիքի աստերոիդներ Կատեգորիա:1933 թվականին հայտնաբերված աստղագիտական մարմիններ Կատեգորիա:Էժեն Դելպորտի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Աշխարհի առաջնության եզրափակիչ 1974
Աշխարհի առաջնության եզրափակիչ 1974, Աշխարհի առաջնության եզրափակիչ հանդիպում։ Տեղի է ունեցել 1974 թվականի հուլիսի 7-ին, Մյունխեն քաղաքի Օլիմպիական մարզադաշտում։ Խաղը տեղի է ունեցել Հոլանդիայի և Գերմանիայի հավաքականների միջև ։ Չեմպիոն է դարձել Գերմանիայի հավաքականը, որը Հոլանդիայի հավաքականին հաղթել է 1։2 հաշվով։
Ծանոթագրություններ
Կատեգորիա:Ֆուտբոլային հանդիպումներ Կատեգորիա:1974 ֆուտբոլում
Լոլիտա (ֆիլմ, 1997)
«Լոլիտա», 1997 թվականի գեղարվեստական ֆիլմ՝ նկարահանված Վլադիմիր Նաբոկովի համանուն վեպի հիման վրա։ Ֆիլմը ընդհանուր առմամբ դրական արձագանքների է արժանացել քննադատների կողմից, սակայն չի ունեցել մեծ շահույթ ։
Սյուժե
Ֆիլմը կառուցված է որպես դատապարտյալի պատմություն։
1947 թվականին ֆրանսերենի պրոֆեսոր Հումբերտ Հումբերտը (Ջերեմի Այրոնս), ով 14 տարեկանում շոկ էր ապրել իր սիրած աղջկա կորստի պատճառով (որը նույնպես 14 տարեկան էր և մահացավ տիֆից) տեղափոխվում է Նոր Անգլիա։
Նա սենյակ է վարձում այրի Շառլոտտա Գեյզի (Մելանի Գրիֆիտ) և նրա տասներկուամյա դստեր՝ Լոլիտայի (Դոմինիկ Սուեյն) տանը։
Ժամանակի ընթացքում Հումբերտի մոտ զգացմունքներ են առաջանում Լոլիտայի հանդեպ, քանի որ նա համակրանք էր տածում մանկահասակ աղջիկների նկատմամբ։ Լոլիտան (ում ամբողջական անունը Դոլորես է) ասում է Հումբերտին, որ նրան սիրահարված է իր մայրը։
Շուտով դա հաստատվում է. Շառլոտտան ասում է, որ Հումբերտը կամ պետք է ամուսնանա իր հետ, կամ լքի տունը։ Հումբերտը ստիպված է համաձայնվել, քանի որ նա ցանկանում է մոտ լինել Լոլիտային։ Սակայն ոչ մի խոսք չի կարող գնալ Շառլոտտայի հանդեպ սիրո մասին. նա օրագիր է պահում, որի մեջ գրում է իր և Շառլոտտայի հարաբերությունների մասին, որոնք հանդուրժում է միայն Լոլիտայի մասին մտածելով։
Հումբերտը դառնում է Դոլորեսի խնամակալը։ Նա գնում է ճամբար և սկսում է երկրում մեքենայով շրջագայել Լոլիտայի հետ՝ նրան զբաղեցնելու համար։ Հումբերտը սկզբում չի համարձակվում դիպչել նրան, սակայն Դոլորեսը ամեն ինչ հասկանում է և նախաձեռնությունն իր ձեռքն է վերցնում։ Պարզվում է, որ Հումբերտը ամենևին էլ նրա առաջին տղամարդը չէ։ Լոլիտան պատմում է ճամբարում մի տղայի հետ իր մտերմության մասին։
Հումբերտին անընդհատ թվում է, որ նրանց հետևում են։ Կասկածում է մի տղամարդու, ում հետ մի քանի անգամ խոսում է Լոլիտան։ Հումբերտը նկատում է, որ վերջինս դեմ չէ նրա հետապնդմանը։ Արվեստների դպրոցում սովորելու ժամանակ Լոլիտան, ով երազում էր դառնալ պարուհի, համառորեն պնդում է, որ պետք է խաղա մի ներկայացման մեջ, որի հեղինակը, ինչպես ավելի ուշ պարզվում է, այն նույն տղամարդն է՝ Քլեր Քուիլթին (Ֆրենկ Լանջելլա)։
Երբ սուր ինֆեկցիայով վարակված Դոլորեսը հիվանդանոցում պառկած է լինում, այդ տղամարդը, ներկայանալով որպես իր հորեղբայր և լավ վճարելով, վերցնում է նրան և տանում իբր թե ռանչո՝ պապիկի մոտ։ Այդպես Լոլիտան հանկարծակի և երկար ժամանակով անհետանում է Հումբերտի կյանքից։ Հումբերտը ծեծում է բժիշկներին, ովքեր թույլ էին տվել Լոլիտային փախչել «հորեղբոր» հետ, այնուհետև չկարողանալով նրանց գտնել, վերադառնում է տուն, ալկոհոլ խմում և երկար ժամանակ է հատկացնում ատրճանակով մարզումներին։
Երեք տարի անց Հումբերտը նամակ է ստանում Լոլիտայից, որտեղ գումար է խնդրում և հայտնում է, որ ամուսնացել է ու հղի է։ Հումբերտը գալիս է նրա մոտ և զրուցում, երբ նրա ամուսինը աշխատանքի էր։ Լոլիտան ապրում է աղքատության մեջ, սակայն մերժում է Հումբերտի հետ փախչելու առաջարկը։
Նա պատմում է, որ սկզբում իրոք դեմ չէր Քուիլթիի կողմից հետապնդումներին, սակայն հետո սկսում է ատել նրան, երբ հասկանում է, որ նա պեդոֆիլ է։ Քուիլթիից հեռանալուց հետո, Լոլիտան ընկնում է թափառումների և աղքատության մեջ, սակայն այժմ հույս ունի նոր կյանք սկսել իրենից տարիքով մեծ ամուսնու հետ։ Հումբերտը տալիս է նրան 4000 դոլար և հեռանում է։
Նա ծրագրում է Քլեր Քուիլթիի սպանությունը։ Արդունքում Հումբերտը սպանում է Քուիլթիին նրա սեփական տանը։ Նա առանց դիմադրության հանձնվում է ոստիկաններին։
1950 թվականի աշնան վերջին Հումբերտը մահանում է սրտամկանի ինֆարկտից՝ բանտում, իսկ Լոլիտան մահանում է մի քանի շաբաթ անց՝ ծննդաբերության ժամանակ։
Արտաքին հղումներ
Կատեգորիա:1997 ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ֆրանսիական դրամա ֆիլմեր Կատեգորիա:Ամերիկյան վեպերի էկրանավորումներ Կատեգորիա:Կալիֆոռնիայում նկարահանված ֆիլմեր Կատեգորիա:Նոր Օռլեանում նկարահանված ֆիլմեր Կատեգորիա:Ֆրանսիայում նկարահանված ֆիլմեր Կատեգորիա:1990-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան անկախ ֆիլմեր Կատեգորիա:Ֆրանսիական ֆիլմեր Կատեգորիա:Ֆիլմերի երաժշտություն ըստ Էնիո Մորիկոնեի Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:Ամերիկյան մելոդրամա ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան ռիմեյք ֆիլմեր Կատեգորիա:Ֆիլմեր, որոնց գործողությունները տեղի են ունենում 1930-ականներին Կատեգորիա:Ֆիլմեր, որոնց գործողությունները տեղի են ունենում 1920-ականներին Կատեգորիա:Անգլերեն ֆրանսիական ֆիլմեր
Մոտա Սանտ Անաստասիա
Մոտա Սանտ Անաստասիա (Motta Sant'Anastasia)՝ կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 11 034 մարդ, 2008 թվականի տվյալներով բնակչության խտությունը կազմում է 309 մարդ/կմ²։ Զբաղեցնում է 36 կմ² մակերես տարածք։ Փոստային ինդեքսն է՝ 95040։ Հեռախոսային կոդը՝ 095։
Բնակավայրի հովանավորն է համարվում սուրբ Անաստասիան։
Ժողովրդագրություն
Բնակչության աճը.
Արտաքին հղումներ
Կատեգորիա:Իտալիայի բնակավայրեր
Կամենիե Պոտոկի (գյուղ, Կրեմենչուգի շրջան)
Կամենիե Պոտոկի (Камяні Потоки), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Կամենիե Պոտոկի գյուղում բնակվում էր 3 662 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Կրեմենչուգի շրջանի բնակավայրեր Կատեգորիա:Ուկրաինայի գյուղեր
Չասովնյա (գյուղ, Կարդիմովսկի շրջան)
Չասովնյա (Часовня), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կարդիմովսկի շրջանի բնակավայրեր
Դեյան Ստանկովիչ
Դեյան Ստանկովիչ (Дејан Станковић / Dejan Stanković, ), սերբ ֆուտբոլիստ, կիսապաշտպան, Ինտեր Միլան ֆուտբալային ակումբի և Սերբիայի ֆուտբոլի ազգային հավաքականի նախկին անդամ, եղել է հավաքականի ավագ։
2010 թ. հունիսի 13-ին 2010 թ. Ֆուտբոլի աշխարհի առաջնության ժամանակ Ստանկովիչը խաղաց Սերբիայի հավաքականում և դարձավ յուրօրինակ ռեկորդի հեղինակ, նա դարձավ առաջին ֆուտբոլիստը ով խաղացել է աշխարհի 3 առաջնություններում 3 տարբեր ազգային հավաքականների կազմում՝ Հարավսլավիայի, Սերբիայի և Չեռնոգորիայի ու Սերբիայի ։
Արտաքին հղումներ
Կատեգորիա:Ֆուտբոլիստներ այբբենական կարգով Կատեգորիա:Սերբ ֆուտբոլիստներ Կատեգորիա:1978 ծնունդներ Կատեգորիա:Սեպտեմբերի 11 ծնունդներ Կատեգորիա:Ինտեր Միլանի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Սերբիայի հավաքականի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Իտալիայի լեգեոներ ֆուտբոլիստներ
(9153) Չիկուրինջի
(9153) Չիկուրինջի (Chikurinji), աստերոիդ աստերոիդների հիմնական գոտում։ Հայտնաբերվել է 1981 թվականի հոկտեմբերի 30-ին Հիրոկի Կոսայի և Կիիտիրո Ֆուրուկավայի կողմից Կիսոյում ։
Միջին հեռավորությունը Արեգակից կազմում է 2,688524 ա. մ., առավելագույնը մոտենում է 2,2717 ա. մ. հեռավորության վրա և հեռանում 3,1054 ա. մ. ։ Արեգակի շուրջ մեկ ամբողջական պտույտ է կատարում 1610,16 երկրային օրվա ընթացքում, իր ուղեծրով շարժվելով միջինում 0,22358 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,46° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Հիրոկի Կոսայի կողմից հայտնաբերված աստերոիդներ Կատեգորիա:Կիիտիրո Ֆուրուկավայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ցին կայսրություն
Ցին դինաստիա, պաշտոնապես Մեծ Ցին (大清國), հայտնի նաև Մեծն Ցինի կայսրություն կամ Մանջուրյան դինաստիա, Չինաստանի վերջին կայսերական դինաստիան։ Կառավարել է երկիրը 1644-1912 թվականներին, 1917 թվականին կարճ վերահաստատումով (վերջինս տևել է ընդամենը 11 օր)։ Ցին դարաշրջանին նախորդել է Մին դինաստիան և հաջորդել Չինաստանի հանրապետությունը։ Բազմամշակույթ Ցին կայսրությունը գոյություն է ունեցել գրեթե 3 դար և տարածքային հիմք է հանդիսացել ժամանակակից Չինաստանի համար։
Դինաստիան ստեղծվել է Մանջուրիայի Այսին Գյորո տոհմի կողմից։ 16-րդ դարի վերջին Մին դինաստիայի վասալ Այսինգյորո Նուրհացին սկսեց վերամիավորել ջուրջենական տոհմերը, այսպես կոչված՝ «Ութ դրոշի բանակի» մեջ։ Նուրհացին կազմավորեց նրանցից ոչ միայն ռազմական ուժ, այլև սոցիալական ընդհանրություն, որը հայտնի դարձավ որպես Մանջուրիա։ 1636 թվականին նրա որդին՝ Այսինգյորո Աբահայը, սկսեց դուրս մղել Մինի ուժերը Լյաոնինից և նոր դիանստիան հռչակեց Ցին։ 1644 թվականին գյուղացիական ապստամբ զորքը, որը գլխավորում էր Լի Ձիչենը, գրավեց երկրի մայրաքաղաք Պեկինը։ Մինի գեներալ Ու Սանգույը համաձայնության եկավ մանջուրների հետ և թագաժառանգ Դորգոնի գլխավորած Ութ դրոշի բանակի համար բացեց Շանհայի անցումը․ Դորգոնը ճնշեց ապստամբությունը և վռնդեց ապստամբներին մայրաքաղաքից։ Չինաստանի գրավումը մանջուրների կողմից շարունակվեց մինչև 1683 թվականը և ավարտվեց միայն Կանսի կայսեր օրոք (կառավարել է 1661-1722 թվականներին)։ Ցյանլուն կայսեր Տասը Մեծ Արշավները, որոք նա ձեռնարկեց 1750-1790-ական թվականներին, ընդլայնեցին Չինաստանի ազդեցությունը Կենտրոնական Ասիայի վրա։ Չնայած Ցինի վաղ կայսրերը շարունակում էին հետևել մանջուրական ապրելակերպին և, կրելով կայսեր պաշտոնական կոչումը, շարունակում էին միաժամանակ մնալ նաև մոնղոլների խաներ և հովանավորել բուդդիզմին Տիբեթում․ նրանք կառավարում էին երկիրը՝ ցուցաբերելով կոնֆուցիական մոտեցում և բյուրոկրատական ապարատ, որոնք ավանդական էին Չինաստանի համար։ Նրանք պահպանեցին և օգտագործեցին քննությունների ավանդական համակարգը՝ պետական ապարատ հավաքագրելով հան-չինացիներին և հասան հարևան պետությունների հետ վասալական հարաբերությունների հաստատման, որոնք նախորդ դինաստիայի կառավարման ժամանակ արդեն սովորական էին։ Այնպիսի շրջաններում, ինչպիսին Թայվանն է, Ցին տիրակալների արտաքին քաղաքականությունը նման էր գաղութայինի ։
Ցյանլուն կայսեր (1735-1796) կառավարման օրոք կայսրությունը հասավ իր հզորության գագաթնակետին, որից սկսվեց Ցինի անկումը։ Կայսրության բնակչությունը աճեց՝ հասնելով մոտ 400 միլիոնի, բայց հարկերն ու գանձումները մնում էին ցածր, ինչը հիմք հանդիսացավ ապագա խնդիրների և ճգնաժամի համար։ Կոռուպցիան առկա էր բոլոր ճյուղերում, իսկ ապստամբները ընդդիմանում էին պետությանը, մինչդեռ կառավարող էլիտան հրաժարվում էր փոխել իր հայացքները՝ աշխարհում տեղի ունեցող փոփոխություններին համահունչ։ Եվրոպական զորքերը, հաղթելով Չինաստանին Ափիոնային առաջին պատերազմում, Ցին կայսրության հետ կնքեցին անհավասար պայմանագրեր՝ ներմուծելով ազատ առևտուրը, տարերկրայնությունը և ազատ նավահանգիստները, որոնք գտնվում էին արտերկրացիների հսկողության տակ։ Տայպինների ապստամբությունը և Դունգանյան ապստամբությունը Կենտրոնական Ասիայում 20 միլիոն մարդու կյանք խլեցին։ Այս բոլոր աղետները բերեցին հասարակության էլիտայի համախմբմանը և հրատապ բարեփոխումների իրականացմանը։ Սակայն նրանց առաջին փորձերը ձախողվեցին Առաջին ճապոնա-չինական պատերազմում կրած պարտության պատճառով։ 1895 թվականի ջախջախումը հանգեցրեց նրան, որ կայսրությունը կորցրեց հսկողությունը Թայվանի և ազդեցությունը Կորեայի վրա։ Դրան հետևեց ռազմական վերակազմավորում, բայց խոստումնալից Հարյուր օրվա բարեփոխումները ձախողվեցին Ցի Սի կայսրուհու դիմակայության պատճառով, որը թեև դաժան, բայց ազդեցիկ առաջնորդ էր։ Այնուհետև, ընդդիմանալով «Բռնցքամարտային ապստամբությանը», ութ օտարերկրյա տերություններ ներխուժեցին Չինաստան, Ցի Սին նրանց պատերազմ հայտարարեց, բայց պարտվեց, և ամբողջ կայսերական արքունիքը լքեց մայրաքաղաքը։
Համաձայնվելով ստորագրել Վերջնական արձանագրությունը՝ կառավարությունը նախաձեռնեց երկրում աննախադեպ հարկային և ադմինիստրատիվ բարեփոխումներ, ներառյալ ընտրությունները, օրենքների նոր միավորումը և չեղարկեց պետական քննությունների համակարգը։ Սուն Յաթ-Սենը և այլ հեղափոխականներ փորձում էին Ցին միապետությունը վերափոխել միասնական պետության և դրա համար պայքարում էին Լյան Ցինչաոյի նման հեղափոխականների և Կան Յուվեի նման միապետականների դեմ։ 1908 թվականին կայսր Գուանսյուի և կայսրուհի Ցի Սիի մահվանից հետո անփոխզիջում մանջուրական դատարանը դադարեցրեց բարեփոխումները։ 1911 թվականի հոկտեմբերի 11-ին սկսվեցին խռովություններ, որոնք վերաճեցին Սինհայական հեղափոխության։ Վերջին կայսր Պու Ին գահից հրաժարվեց 1912 թվականի փետրվարի 12-ին։
Անվանում
Նուրհացին իրեն անվանում էր «Փայլող խան» կամ «Ուշ Ձին» (ուղիղ իմաստով «ոսկի»)։ Այս բառը օգտագործվել է նաև Ցին դինաստիայի և նրա սեփական տոհմի՝ Այսին Գյորոյի անվանման մեջ (Այսին մանջուրերեն նշանակում է «ոսկի») ։ 1636 թվականին նրա որդին՝ Այսինգիորո Աբահայը վերանվանեց դինաստիան Մեծն Ցին ։ Գոյություն ունի Ցին («մաքուր») բառի բացատրության այլընտրանքային տարբերակ։ Այդ անունը կարող էր ընտրվել որպես հղում և հակամիջոց նախորդող Մին դինաստիային, որում հանի բնակիչները տեսնում էին «արև»(日) կամ «լուսին» (月) նշանակությունները, որոնք չինական զոդիակում վերաբերում էին կրակի տարերքին։ Ընդ որում «Ցինը» վերաբերում էր ջրին։ Այսպիսի ընթերցումը հնարավորություն էր տալիս ցույց տալ «Մինի» և «Ցինի» կոնֆլիկտը՝ որպես կրակի և ջրի պայքար (նույնիսկ այն աստիճան, որ Ցինի հաղթանակը ջուրն էր, որը հանգցրեց կրակը) և լրացուցիչ ունեցել է բուդդայական առնչություններ ։ Իսկ մանջուրական դայսինը հնարավոր է առաջացել է մոնղոլական «ռազմիկ» բառից։ «Դայսին գուրուն» իր հերթին կարող էր նշանակել «Ռազմիկների երկիր» մոնղոլների և մանջուրների համար։ Բայց ավելի ուշ շրջանում մանջուրներն իրենք էլ մոռացան այդպիսի հավանական նշանակության մասին ։
Գրավելով Նեքին Չինաստանը, մանջուրները անվանեցին իրենց պետությունը «Չինաստան»(中國, «Միջին թագավորություն»)։ Կայսրերը Ցին պետությունը կոչում էին նաև «Չինաստան» և՛ չինարենում, և՛ մանջուրերենում։ Նրանք սահմանում էր Չինաստանը որպես բազմազգ պետություն ՝ մերժելով այն գաղափարը, որ «Չինաստանը» միայն հաների երկիրն է։ Նրանք հայտարարում էին, որ հաները և ոչ հաները Չինաստանի մասն են։ Պաշտոնական փաստաթղթերում երկիրն անվանում էին և՛ Չինաստան, և՛ Ցին, այդ թվում միջազգային պայմանագրերում, որովհետև Չինաստանը աշխարհում հայտնի էր որպես Ցին կամ «Չինական կայսրություն», իսկ «չինարենը» ներառում էր ոչ միայն չինարենը, այլ նաև մանջուրերենը և մոնղոլերենը այն դեպքում, երբ որպես «չինացիներ» համարվում էին կայսրության բոլոր ենթակաները ։ Այդ պայմանագրերի չինական տարբերակում «Ցին» և «Չինաստան» անվանումները օգտագործվում էին որպես համարժեքներ ։
Մանջուրական պետության առաջացում
Ցին դինաստիան հիմնվել է ոչ հան-չինացիների կողմից, որոնք Չինաստանի բնակչության մեծ մասն էին կազմում, այլ մշտաբնակ հողագործների կողմից, որոնք առավել հայտնի են որպես ջուրջեններ, տունգուսյան ժողովուրդ, որոնք ի սկզբանե բնակեցված են եղել Գիրին և Հեյլունցզյան գավառների տարածքում ։ Մանջուրներին երբեմն սխալմամբ համարում են քոչվորներ, որոնք նրանք, սակայն չեն հանդիսանում ։ Մանջուրական պետությունը հիմնել է Նուրհայցին, ով XVII դարում ջուրջենական Այսին Գյորո տոհմի առաջնորդն էր։ Լինելով սկզբում Մին դինաստիայի վասալ, Նուրհայցին միջտոհմային բախումների շնորհիվ կարողացավ միավորել ջուրջեններին և նրա հարևաններին։ 1616 թվականին մոտ նա իրեն հռչակեց խան և հիմնեց դինաստիա ։